als_Latn dik_Latn sag_Latn
Këto komente ai i ka bërë në tryezën nacionale me temë “Sistemi dhe politikat tatimore, ekonomia jo formale dhe korrupsioni në Kosovë”, duke shtuar se më shumë se 50 për qind e popullsisë janë të papunë por që nuk lajmërohen në institucionet përkatëse dhe shumica e tyre janë të rinj.
“Në sektorin joformal apo privat, këtu e kemi problemin, pikërisht në implementimin e Ligjit mbi organizimin sindikal, po vë theks tek bankat nuk lejohet në një mënyrë që ta kemi organizimin sindikal që është një sektorë shumë i veçantë. Është një sektorë që për 15 vjet ja ka pi gjakun me pamuk gjithë kësaj punëtorie me kamata të larta, me kredi të ndryshme dhe ne kemi marrë një hap të tillë ku pikërisht nga ai sektorë”, thotë Arifi.
Të pranishëm në tryezë për këtë temë kishte edhe ekspertë nga rajoni dhe Bashkimi Evropian. Eksperti i BE-së, Martin Hutsbeaut për të kthyer shpresën tek të rinjtë thotë se duhet një qasje më ndryshe.
“Për çka më vie keq në shumicën e vendeve evropiane është se shumica e spitaleve, bizneseve dhe industritë e shërbimeve nuk i ofrojnë të rinjve mundësi për të bërë përvojë. Nëse e hapë një gazetë edhe e sheh një konkurs për punë thotë se duhet të kesh diplomë, por është shumë e rëndësishme të kesh edhe përvojë. Si ta marrësh përvojën kur të gjitha dyert i ke të mbyllura? Ju lutem Ministria e Punës hapni dyert dhe organizoni evente për marrjen e edukimit dhe përvojës. Hapni biznese sepse shumica e studentëve mërziten me shkollën, por nuk do të thotë se ata nuk janë të mirë për të bërë punë tjera”, shprehet ai. (KosovaPress)
als_Latn als_Latn als_Latn als_Latn